
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
21 ΙΟΥΝΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

412 


ΠΕΡΙΕΧΟΜΕΝΑ 

ΔΙΑΤΑΓΜΑΤΑ 

Συγκρότηση Ερανικής Επιτροπής για την ανέγερση προτομής του 
Στρατηγού Φιλοποΐμενος του Μεγαλοπολίτη στο Δήμο Μεγαλο- 
πόλεως . 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εκποίηση ανταλλαξίμων ακινήτων . 

Τρόπος έκδοσης φορτωτικών για μεταφορές ελαφρών χημικών . 
Αναπροσαρμογή δαπάνης προμήθειας συσκευής αποσιδήρωσης 
Είσπραξη διαφοράς τιμής των αποθεμάτων πετρελαιοειδών καυσί¬ 
μων που βρίσκονται στις εγκαταστάσεις των Εταιρειών εμπορίας 

και διανομής πετρ/δών ή σε πλού φορτίων . 

Είσπραξη διαφοράς τιμής των αποθεμάτων πετρελαιοειδών καυσί¬ 
μων που βρίσκονται στις εγκαταστάσεις των Εταιρειών εμπορίας 

και διανομής πετρ/δών ή εν πλώ φορτίων . 

Εκμίσθωση στον Απόστολο Τσικνίδη γεωθερμικού δυναμικού στην 
περιοχή Χουμνικού Νιγρίτας Ν. Σερρών . 


ΔΙΑΤΑΓΜΑΤΑ 


(ΐ) 

Συγκρότηση Ερανικής Επιτροπής για την ανέγερση προτομής του 

Στρατηγού Φιλοποΐμενος του Μεγαλοπολίτη στο Δήμο Μεγαλοπό- 

λεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 122-126 του Αστικού Κώδικα 

β) Του Ν. 5101/31. 

2. Το αρ. ΤΠΠΟ/ΚΑΤΕΧΝ/Γ/3509/42611/9.3.88 έγγραφο 
της Δ/νσης Κιχλών Τεχνών του Υπουργείου Πολιτισμού. 

3. Την από 8.10.87 αίτηση με τα συνημμένα δικαιολογητικά της 
Ερανικής Επιτροπής. 

4. Την αρ. 1358/87 (ΦΕΚ 535/87 τ.Β') απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνικών Ασφαλί¬ 
σεων για την ανάθεση αρμοδιοτήτων στους Υφυπουργούς Υγείας, Πρό¬ 
νοιας και Κοινωνικών Ασφαλίσεων. 

Με πρόταση της Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

1. Συγκροτούμε Ερανική Επιτροπή που αποτελείται από τους κά¬ 
τωθι: 


α. Βασίλειο Κορολή, Δημοσιογράφο 
β. Ιωάννη Παπαδημητρίου. Ανώτ. Αξ/κό Πολ. Ναυτικού 
γ. Παναγιώτη Μπιλίση, Χημικό 
δ. Κωνσταντίνο Σακελλαριάδη, Δικηγόρο 
ε. Αμαλία Ζιάκρη, Υπάλληλο Ολυμπιακής 
1 στ. Ιωάννη Παναγόπουλο, Συμβολαιογράφο 
ζ. Αντώνιο Κεφάλα, Οδοντίατρο 
η. Γεώργιο Κορολή, Συντ/χο Ο.Τ.Ε. 

„ 2. Έδρα της Επιτροπής ορίζεται η πόλη των Αθηνών, διάρκεια δε 

^ αυτής μέχρι 31.12.1992. 

, 3. Σκοπός της Ερανικής Επιτροπής είναι η διενέργεια εράνου, που θα 

γίνει μεταξύ των συμπατριωτών των Νομών Αρκαδίας και Αττικής και 
των πανταχού φίλων του Φιλοποΐμενος Μεγαλοπολίτη. για την ανέ- 
^ γερση προτομής του Στρατηγού Φιλοποΐμενος του Μεγαλοπολίτη, στο 
Δήμο Μεγαλοπόλεως. 

4. Το καθαρόν προϊόν του εράνου θα κατατίθεται στην Εθνική Τρά- 
^ πεζά της Ελλάδος, η δε ανάληψη και διάθεση αυτού θα γίνεται σύμφωνα 

με τις διατάξεις των άρθρων 10 και 11 του Ν. 5101/31. 

5. Η Επιτροπή βρίσκεται σε απαρτία εάν τα παρόντα μέλη είναι πε¬ 
ρισσότερα από τα απόντα, οι αποφάσεις δε αυτής λαμβάνονται με την 
πλειοψηφία των παρόντων και καταχωρούνται σε ειδικό βιβλίο που τη¬ 
ρείται από αυτή και υπογράφεται από τα παρόντα μέλη. 

6. Η ανάθεση και η παρακολούθηση της εκτελέσεως του πιο πάνω 
έργου θα γίνει από Επιτροπή από ειδικά πρόσωπα, που τη συγκροτεί το 
Υπουργείο Πολιτισμού (Δ/νση Κιχλών Τεχνών) σύμφωνα με το άρθρο 8 
του Ν. 6409/34. 

Στην Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Ιουνίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Η ΥΦΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΣΥΛΒΑ ΑΚΡΙΤΑ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ. 3210/212 (2) 

Εκποίηση ανταλλαξίμων ακινήτων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Την ισχύουσα νομοθεσία για τη ρευστοποίηση της ανταλλάξιμης 
νομοθεσίας. 

2. Το αίτημα της Κοινότητας Προμάχων Ν. Πέλλας. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την Υ. 1362Α/5.10.87 (ΦΕΚ 535Β/5.10.87) απόφαση τον 
Πρωθυπουργού περί μεταβιβάσεως αρμοδιοτήτων στον Αναπληρωτή 
Υπουργού Οικονομικών, αποφασίζουμε: 

Ανταλλάξιμα ακίνητα (αγροτικά) κείμενα εντός των διοικητικών 
ορίων της κοινότητας Προμάχων Αλμωπίας Ν. Πέλλας κατεχόμενα 
από αγρότες μονίμους κατοίκους της πιο πάνω κοινότητας εκποιούνται 
στους κατόχους και αυτοκαλλιεργητές αυτών με καταβολή του 10% 
της τρέχουσας αξίας τους σε 10 ίσες εξαμηνιαίες τοκοχρεωλυτικές δό¬ 
σεις με επιτόκιο 2% ετησίως, κατόπιν αιτήσεως των κατόχων, που θα 
υποβληθεί εντός ανατρεπτικής προθεσμίας έξι μηνών από τη δημο¬ 
σίευση της παρούσας. 

Η κατά την προηγούμενη παράγραφο εξαγοραζομένη από κάθε κά¬ 
τοχο έκταση, δεν μπορεί να υπερβεί τα δέκα (10) στρέμματα. 

Αγοραστές ανταλλαξίμων ακινήτων στην προαναφερόμενη περιοχή 
πριν από την ισχύ του παρόντος, δεν απαλλάσσονται της καταβολής 
ολοκλήρου του τιμήματος. 

Η παρούσα να δημοσιευθεί στην Εφημερίδα της Κυβερνήσεως και να 
κυρωθεί με Νόμο. 

Αθήνα, 2 Ιουνίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 
- φ - 

Αριθ, Σ, 1478/93 ΠΟΑ 168 (3) 

Τρόπος έκδοσης φορτωτικών για μεταφορές ελαφρών χημικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της περίπτωσης ζ" του άρθρου 49 του Π.Δ. 99/77 
«περί Κώδικος Φορολογικών στοιχείων» όπως ισχύει. 

2. Την 10825/3.11.86 απόφαση του Υπουργού Οικονομικών 
(ΦΕΚ 783/4.11.86/τ. Β’) για μεταβίβαση της εξουσίας να υπογράφει 
«Με εντολή Υπουργού» στο Γενικό Γραμματέα του Υπουργείου Οικονο¬ 
μικών. 

3. Την απόφαση του ΥΠΟΙΚ Σ. 2028/96/ΠΟΛ. 220/9.7.86 
(ΦΕΚ 556/20.8.86 τ. Β') «Τρόπος έκδοσης φορτωτικών για μεταφο¬ 
ρές υγρών καυσίμων». 

4. Τις ιδιορρυθμίες των ειδικών μεταφορών ελαφρών χημικών, που 
δεν διαφέρουν απ' αυτές των μεταφορών υγρών καυσίμων, με βυτιο¬ 
φόρα αυτοκίνητα δημόσιας χρήσης και την ανάγκη ειδικής ρύθμισης 
των στοιχείων που εκδίδονται για τις μεταφορές αυτές. 

5. Αιτήματα ενδιαφερομένων επιτηδευματίων, αποφασίζουμε: 

Ορίζουμε όπως, από 1ης Ιουλίου 1988 και στο εξής για τη μεταφορά 
ελαφρών χημικών, με βυτιοφόρα αυτοκίνητα δημόσιας χρήσης και την 
παράδοσή τους σε περισσότερους από ένα παραλήπτες, μπορεί να εκδί- 
δεται μια συγκεντρωτική φορτωτική κατά φορτωτή για κάθε μεταφορά, 
αντί της έκδοσης φορτωτικών κάτά φορτωτή και παραλήπτη, με τις 
εξής προϋποθέσεις: 

α) Το κόμιστρο, για τη μεταφερομένη κάθε φορά ποσότητα ελαφρών 
χημικών, καταβάλλεται στο μεταφορέα από τον φορτωτή. 

β) Στη συγκεντρωτική φορτωτική αναγράφονται, το ονοματεπώνυμο 
ή η επωνυμία, το επάγγελμα και η διεύθυνση του φορτωτή, ο τόπος 
φόρτωσης, το είδος και η ποσότητα των ελαφρών χημικών που μεταφέ- 
ρονται, το συνολικό κόμιστρο αριθμητικώς και ολογράφως και κάθε 
άλλο στοιχείο που ορίζεται από το δεύτερο εδάφιο της παρ. 2 του άρθρου 
25 του Κ.Φ.Σ.. καθώς και για κάθε παραλήπτη ο αριθμός του συνοδευ¬ 
τικού φορολογικού στοιχείου που εκδίδει ο φορτωτής, το ονοματεπώ¬ 
νυμο ή η επωνυμία, το επάγγελμα και η διεύθυνσή του, το είδος και η 
ποσότητα των ελαφρών χημικών που προορίζονται γι’ αυτόν και ο τό¬ 
πος προορισμού (εκφόρτωσης). 

Η απόφαση αυτή να δημοσιευθεί στη Εφημερίδα της Κυβερνή¬ 
σεως. 

Αθήνα, 31 Μαΐου 1988 

Με εντολή Υπουργού 

Ο Γενικός Γραμματέας 
Γ. ΑΔΑΜΟΠΟΥΛΟΣ 


Αριθ. Α7 4703 (4) 

Αναπροσαρμογή δαπάνης προμήθειας συσκευής αποσιδήρωσης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ. 665/62 «περί της υγειονομικής περίθαλ¬ 
ψης των τακτικών δημοσίων υπαλλήλων, των πολιτικών και στρατιω¬ 
τικών συνταξιούχων, των μελών των οικογενειών κ.λπ.». 

2. Τις διατάξεις του Α.Ν. 65/67. 

3. Την απόφαση 9474/78 «περί αναγνωρίσεως δαπάνης σε βάρος 
του Δημοσίου Προμήθειας συσκευής αποσιδήρωσης». 

4. Την απόφαση 8539/15.11.80 «περί αναπροσαρμογής της δαπά¬ 
νης προμήθειας συσκευής αποσιδήρωσης». 

5. Την από 19.5.88 εισήγηση της Υπηρεσίας, αποφασίζουμε: 

1. Τροποποιούμε την απόφαση 8539/15.11.80 μόνο ως προς το 
ποσό και ορίζουμε όπως το ύψος της δαπάνης που θα αναγνωρίζεται σε 
βάρος του Δημοσίου για την προμήθεια συσκευής αποσιδήρωσης για 
την εφαρμογή της ανάλογης θεραπευτικής αγωγής στους ασφαλισμέ¬ 
νους του Δημοσίου που πάσχουν από μεσογειακή αναιμία, μη υπερβαί¬ 
νει το ποσό των πενήντα μιάς χιλιάδων (51.000) δρχ. στο οποίο ο 
ασφαλισμένος θα συμμετέχει με ποσοστό 30%. 

2. Κατά τα λοιπά ισχύει η απόφαση 9474/78/6.2.79. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 19 Μαΐου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

-♦- 

Αριθ. Π/5189 (5) 

Είσπραξη διαφοράς τιμής των αποθεμάτων πετρελαιοειδών καυσίμων 

που βρίσκονται στις εγκαταστάσεις των Εταιρειών εμπορίας και δια¬ 
νομής πετρ/δών ή σε πλοϋ φορτίων. 

ΟΙ ΥΠΟΥΡΓΟΙ 

ΑΝΑΠΛ. ΟΙΚΟΝΟΜΙΚΩΝ ΚΑΙ ΒΙΟΜΗ/ΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας.υπόψη: 

1. Τις διατάξεις των παρ. 2 και 4 του άρθρου 11 του Ν. 1571/85 
για τη «ρύθμιση θεμάτων πετρελαϊκής πολιτικής και εμπορίας πετρ/ 
δών και άλλες διατάξεις» (ΦΕΚ 192/85 τ. Α'), όπως αυτές τροποποιή- 
7^4 τις διατάξεις του άρθρου 4 του Ν. 1769/88/ΦΕΚ 68/τ. Α'/ 

2. Τις διατάξεις του Π.Δ. 619/85 για τη «διαμόρφωση τιμής βάσης 
των πετρελαιοειδών προϊόντων» (ΦΕΚ 227/31.12.87 τ. Α') όπως 
αυτό τροποποιήθηκε με το Π.Δ. 270/87 (ΦΕΚ 137/5.8.87 τ. Α'). 

3. Τις διατάξεις της παρ. 1 του άρθρου 10 του Π.Δ. 437/85 για τον 
«καθορισμό και ανακατανομή των αρμοδιοτήτων των Υπουργείων» 

(ΦΕΚ 157/85 τ. Α'). ' 

4. Τις διατάξεις του Π.Δ. 238/79 για τον Οργανισμό του Υπουρ¬ 
γείου Βιομηχανίας και Ενέργειας (ΦΕΚ 66/79 τ. Α'). 

5. Την απόφαση του Υπουργού Βιομηχανίας, Ενέργειας και Τεχνο¬ 

λογίας αριθμός Π/3200/7.4.88 (201/Β' 7.4.88) σχετικά με τον κα¬ 
θορισμό τιμής βάσης (τιμής διάθεσης από τα Διυλιστήρια) ετοίμων πε¬ 
τρελαιοειδών προϊόντων στην εσωτερική κατανάλωση από τα Διυλιστή¬ 
ρια πετρελαίου που λειτουργούν στη χώρα που έχουν δικαίωμα να δια¬ 
θέτουν προϊόντα στην εσωτερική αγορά και το ΤΕΕΕΧ της Δ/νσης Οι¬ 
κονομικών θεμάτων Πετρ/δών του ΥΒΕΤ αριθμός Π/3201/ 
7.4.1988. ^ 1 

6. Το γεγονός ότι: α) τα αποθέματα καυσίμων στις εγκαταστάσεις 
των εταιρειών εμπορίας και διανομής πετρ/δών, αγοράστηκαν από τα 
Δ/ρια της χώρας σε τιμές που καθορίστηκαν με την απόφαση του 

Βιομηχανίας, Ενέργειας και Τεχνολογίας αριθμός Π/3200/ 
7.4.88 και β) οι νέες τιμές που καθορίστηκαν με την απόφαση του 
Υπουργού Βιομηχανίας, Ενέργειας και Τεχνολογίας, αριθμός Π/ 
3770/26.4.88) είναι μεγαλύτερες από τις προηγούμενες και επειδή τις 
μεγαλύτερες αυτές τιμές θα τις εισπράξουν οι εταιρείες από τον κατανα¬ 
λωτή, επιβάλλεται η διαφορά τιμής (παλαιάς και νέας) να εισπραχθεί 
από το Δημόσιο για να μην είναι προς όφελος των Εταιρειών εμπορίας 
και διανομής πετρελαιοειδών, αποφασίζουμε: 


ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΔΕΥΤΕΡΟ) 

1. Ορίζουμε για τις ποσότητες των πετρελαιοειδών προϊόντων που 
βρέθηκαν στις εγκαταστάσεις των Εταιρειών εμπορίας και διανομής πε¬ 
τρελαιοειδών ή φορτωμένες επί δεξαμενοπλοίων σε πλού κατά την 
00.01 της 29.4.88 κατά τα κατωτέρω αντίστοιχα οριζόμενα, να ει- 
σπραχθεί η εξής διαφορά τιμής: 

1. Βενζίνη υψηλής συμπίεσης 96 οκτανίων ΜΙΝ (ΡΚΕΜΙ13Μ) 0,15 
γρ. μολϋβδου στο λίτρο ΜΑΧ το χιλιόλιτρο δρχ. 1.383. 

2. Βενζίνη κοινή 90 οκτανίων ΜΙΝ (ΚΕΟΙΙΕΑΚ) 0,40 γρ. μολϋβδου 
στο λίτρ. ΜΑΧ το χιλιόλιτρο δρχ. 938. 

3. Βενζίνη χωρίς μόλυβδο το χιλιόλιτρο δρχ. 1.604. 

4. Φωτιστικό πετρέλαιο ο μετρ, τόνος δρχ. 1.695. 

5. Πετρέλαιο εσωτερικής καύσης (0ΙΕ5ΕΕ) με περιεκτικότητα σε 
θείο ΜΑΧ 0,3% ΚΒ το χιλιόλιτρο δρχ. 1.141. 

6. Πετρέλαιο εσωτερικής καύσης (ΟΙΕ8ΕΙ.) με περιεκτικότητα σε 
θείο ΜΑΧ 0,5% ΚΒ το χιλιόλιτρο δρχ. 1.134. 

7. Πετρέλαιο εξωτερικής καύσης Νο 1, με περιεκτικότητα σε θείο 
ΜΑΧ 0,7% Κ.Β ο μετρ, τόνος δρχ. 1.204. 

8. Πετρέλαιο εξωτερικής καύσης Νο 1, με περιεκτικότητα σε θείο 
ΜΑΧ 3,5% κατά βάρος ο μετρ, τόνος δρχ. 1.142. 

9. Πετρέλαιο εξωτερικής καύσης Νο 2, με περιεκτικότητα σε θείο 
ΜΑΧ 0,7% Κ.Β ο μετρ, τόνος δρχ. 1.190. 

10. Πετρέλαιο εξωτερικής καύσης Νο 2, με περιεκτικότητα σε θείο 
ΜΑΧ 3,5% κατά βάρος ο μετρ, τόνος δρχ. 1.140. 

11. Πετρέλαιο εξωτερικής καύσης Νο 3, με περιεκτικότητα σε θείο 
ΜΑΧ 0,7% Κ.Β ο μετρ, τόνος δρχ. 1.187. 

12. Πετρέλαιο εξωτερικής καύσης Νο 3, με περιεκτικότητα σε θείο 
ΜΑΧ 4% Κ.Β ο μετρ, τόνος δρχ. 1.121. 

13. Απασφαλτωμένο Μαζούτ (\ΆΕϋυΜ ΟΑ5 ΟΙΕ) ο μετρ, τόνος 
δρχ. 1.122. 

14. Άσφαλτος Οδοστρωσίας ο μετρ, τόνος δρχ. 1.128. 

Η πιο πάνω διαφορά θα εισπραχθεί με τη φροντίδα των αρμοδίων τε¬ 
λωνειακών αρχών και θα κατατεθούν στο λογ/σμό μας αριθμός 203 
«Ελληνικό Δημόσιο - Λογαριασμός Χρηματοδότησης Πετρελαιοειδών» 
που τηρείται στην Τράπεζα της Ελλάδας - Τμήμα Σχέσεων με το Δημό¬ 
σιο - Υπηρεσία Δ' Συναλλαγών. 

3. Η απόφαση αυτή ισχύει από 29.4.88. 

4. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιουνίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΟΙΚΟΝΟΜΙΚΟΝ ΚΑΙ ΤΕΧΝΟΛΟΓΙΑΣ 

Γ. ΠΕΤΣΟΣ ΑΝ. ΠΕΠΟΝΗΣ 

θορισμό τιμής βάσης (τιμής διάθεσης από τα Διυλιστήρια) ετοίμων πε¬ 
τρελαιοειδών προϊόντων στην εσωτερική κατανάλωση από τα Διυλιστή¬ 
ρια πετρελαίου που λειτουργούν στη χώρα που έχουν δικαίωμα να δια¬ 
θέτουν προϊόντα στην εσωτερική αγορά και το ΤΕΕΕΧ της Δ/νσης Οι¬ 
κονομικών θεμάτων Πετρ/δών του ΥΒΕΤ αριθμός Π/3201/ 
7.4.1988. 

6. Το γεγονός ότι: α) τα αποθέματα καυσίμων στις εγκαταστάσεις 
των εταιρειών εμπορίας και διανομής πετρ/δών, αγοράστηκαν από τα 
Δ/ρια της χώρας σε τιμές που καθορίστηκαν με την απόφαση του 
Υπουργού Βιομηχανίας. Ενέργειας και Τεχνολογίας αριθμός Π-160/ 
8.1.88 (ΦΕΚ 2/τ.Β'/8.1.88) και β) οι νέες τιμές που καθορίστηκαν με 
την απόφαση του Υπουργού Βιομηχανίας, Ενέργειας και Τεχνολογίας, 
αριθμός Π-3200/7.4.88 (ΦΕΚ 201/τ.Β'/7.4.88) είναι μεγαλύτερες 
από τις προηγούμενες και επειδή τις μεγαλύτερες αυτές τιμές θα τις ει- 
σπράξουν οι εταιρείες από τον καταναλωτή, επιβάλλεται η διαφορά τι¬ 
μής (παλαιάς και νέας) να εισπραχθεί από το Δημόσιο για να μην είναι 
προς όφελος των Εταιρειών εμπορίας και διανομής πετρελαιοειδών, 
αποφασίζουμε: 

1. Ορίζουμε για τις ποσότητες των πετρελαιοειδών προϊόντων που 
βρέθηκαν στις εγκαταστάσεις των Εταιρειών εμπορίας και διανομής πε¬ 
τρελαιοειδών ή φορτωμένες επί δεξαμενοπλοίων σε πλού κατά την 
00.01 της 11.4.88 κατά τα κατωτέρω αντίστοιχα οριζόμενα, να ει- 
σπραχθεί η εξής διαφορά τιμής: 

1. Βουτάνιο για εμφιάλωση ο μετρ, τόνος δρχ. 4.327. 

2. Βενζίνη υψηλής συμπίεσης 96 οκτανίων ΜΙΝ (ΡΚΕΜΙΙΙΜ) 0,1 5 
γρ. μολύβδου στο λίτρο ΜΑΧ το χιλιόλιτρο δρχ. 2.327. 

3. Βενζίνη κοινή 90 οκτανίων ΜΙΝ (ΚΕΟΘΙΑΒ) 0,40 γρ. μολύβδου 
στο λίτρ. ΜΑΧ το χιλιόλιτρο δρχ. 1.707. 

4. Βενζίνη χωρίς μόλυβδο το χιλιόλιτρο δρχ. 3.380. 

5. Πετρέλαιο εξωτερικής καύσης Νο 1, με περιεκτικότητα σε θείο 
ΜΑΧ 3,5% κατά βάρος ο μετρ, τόνος δρχ. 1.148. 

6. Πετρέλαιο εξωτερικής καύσης Νο 2, με περιεκτικότητα σε θείο 
ΜΑΧ 3,5% κατά βάρος ο μετρ, τόνος δρχ. 1.136. 

7. Πετρέλαιο εξωτερικής καύσης Νο 3, με περιεκτικότητα σε θείο 
ΜΑΧ 4% κατά βάρος ο μετρ, τόνος δρχ. 1.261. 

8. Απασφαλτωμένο Μαζούτ (ΥΆΟυΐίΜ ΟΑ8 ΟΙΕ) ο μετρ, τόνος 
δρχ. 1.274. 

9. Άσφαλτος Οδοστρωσίας ο μετρ, τόνος δρχ. 1.324. 

Η πιο πάνω διαφορά θα εισπραχθεί με τη φροντίδα των αρμοδίων τε¬ 
λωνειακών αρχών και θα κατατεθούν στο λογ/σμό μας αριθμός 203 
«Ελληνικό Δημόσιο - Λογαριασμός Χρηματοδότησης Πετρελαιοειδών» 
που τηρείται στην Τράπεζα της Ελλάδας - Τμήμα Σχέσεων με το Δημό¬ 
σιο - Υπηρεσία Δ' Συναλλαγών. 

3. Η απόφαση αυτή ισχύει από 11.4.88. 

4. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιουνίου 1988 


Αριθ. Π /5188 < 6 ) 

Είσπραξη διαφοράς τιμής των αποθεμάτων πετρελαιοειδών καυσίμων 

που βρίσκονται στις εγκαταστάσεις των Εταιρειών εμπορίας και δια- 

νομής πετρ/δών ή εν πλώ φορτίων. 

ΟΙ ΥΠΟΥΡΓΟΙ 

ΑΝΑΠΛ. ΟΙΚΟΝΟΜΙΚΩΝ ΚΑΙ ΒΙΟΜΗ/ΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 11 του Ν. 1571/85 για τη «ρύθμιση θε¬ 
μάτων πετρελαϊκής πολιτικής και εμπορίας πετρ/δών και άλλες διατά¬ 
ξεις» (ΦΕΚ 192/85 τ. Α'), όπως τροποποιήθηκαν και συμπληρώθηκαν 
με το άρθρο 4 του Ν. 1769/88/ΦΕΚ 68/τ. Α/7.4.88. 

2. Τις διατάξεις του Π.Δ. 619/85 για τη «διαμόρφωση τιμής βάσης 
των πετρελαιοειδών προϊόντων» (ΦΕΚ 227/31.12.87 τ. Α ) όπως 
αυτό τροποποιήθηκε με το Π.Δ. 270/87 (ΦΕΚ 137/5.8.87 τ. Α ). 

3. Τις διατάξεις της παρ. 1 του άρθρου 10 του Π.Δ. 437/85 για τον 
«καθορισμό και ανακατανομή των αρμοδιοτήτων των Υπουργείων» 

(ΦΕΚ 157/85 τ. Α ). 

4. Τις διατάξεις του Π.Δ. 238/79 για τον Οργανισμό του Υπουρ¬ 
γείου Βιομηχανίας και Ενέργειας (ΦΕΚ 66/79 τ. Α'). 

5. Την απόφαση του Υπουργού Βιομηχανίας, Ενέργειας και Τεχνο- 
λογίας αριθμός ΓΙ/3200/7.4.88 (201/Β' 7.4.88) σχετικά με τον κα¬ 



ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ 

ΟΙΚΟΝΟΜΙΚΩΝ 


ΚΑΙ ΤΕΧΝΟΛΟΓΙΑΣ 

Γ. ΠΕΤΣΟΣ 


ΑΝ. ΠΕΠΟΝΗΣ 

Αριθ. Φ. 29.25/7172 




Εκμίσθωση στον Απόστολο Τοικνίδη γεωθερμικού δυναμικού στην πε¬ 
ριοχή Χουμνικού Νιγρίτας Ν. Σερρών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Μεταλλευτικού Κώδικα και ειδικότερα τα άρθρα 
143 και 144. 

2. Το Νόμο 1232/1982 «περί επαναφοράς σε ισχύ, τροποποίηση και 
συμπλήρωση των διατάξεων του Ν.Δ. 4352/64 και άλλες διατάξεις» 
σε συνδυασμό με την απόφαση ν-3η/Φ9.6/3/26.4.82 (ΦΕΚ 217/ 
ΤΒ/26.4.82) με την οποία καταργήθηκε το Συμβούλιο Μεταλ¬ 
λείων. 

3. Το Ν. 1475/84 (ΦΕΚ 131/11.9.84) για την «Αξιοποίηση του 
γεωθερμικού δυναμικού» της χώρας και ειδικότερα το άρθρο 2 παρ. 3. 


3946 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την από 1.2.88 αίτηση του Αποστόλου Τσικνίδη με την οποία ζη¬ 
τεί να του παραχωρηθεί το δικαίωμα έρευνας και εκμετάλλευσης γεω¬ 
θερμικού δυναμικού στην τοποθεσία «Πατρικία» της περιοχής Χουμνι- 
κού Νιγρίτας Ν. Σερρών για την εγκατάσταση θερμοκηπίων υψηλής τε¬ 
χνολογίας, παραγωγής εξωτικών φρούτων. 

5. Τα στοιχεία (βεβαιώσεις αγοράς συναλλάγματος) που προσκόμισε 
ο αϊτών στην Υπηρεσία μας και αποδεικνύουν την εισαγωγή στην Ελ¬ 
λάδα κεφαλαίων σε συνάλλαγμα τουλάχιστον στο ποσόν που απαιτείται 
για τη συμμετοχή του στην επένδυση και που δεν είναι υποχρεωτικά εκ- 
χωρητέο στην Τράπεζα της Ελλάδος. 

Επειδή ο Απόστολος Τσικνίδης εμπίπτει στις διατάξεις του άρθρου 2 
παρ. 3 του Ν. 1475/84, εξομοιώνεται δηλαδή με γεωργικό συνεταιρι¬ 
σμό, αποφασίζουμε: 

Εγκρίνουμε με τους εξής όρους και περιορισμούς την εκμίσθωση στον 
Απ. Τσικνίδη του δικαιώματος έρευνας και εκμετάλλευσης του γεωθερ¬ 
μικού δυναμικού (ΓΘΔ) που περικλείεται στο μεταλλευτικό χώρο με κέ¬ 
ντρο Κ γεωμετρική μορφή κύκλο με συντεταγμένες του κέντρου Χ=/ 

11085 Ψ=/17110. 

Οι παραπάνω συντεταγμένες αναφέρονται στο φύλλο Χάρτη 
1:100.000 ΝΙΓΡΙΤΑ με ΚΦΧ φ=40° 45\ λ= -0° 15'. 

Η ακτίνα του παραπάνω κύκλου είναι 200 μέτρα και το εμβαδόν του 
κύκλου είναι 125,66 στρέμματα περίπου. 

Άρθρο Ιο 

Διάρκεια μίσθωσης 

α) Η διάρκεια μίσθωσης ορίζεται σε δέκα πέντε (15) χρόνια ο Υπ. 
ΒΕΤ ύστερα από αίτηση του μισθωτή που υποβάλλεται μέσα στον προη¬ 
γούμενο από τη λήξη της μίσθωσης χρόνο, μπορεί να παρατείνει τη 
διάρκεια της μίσθωσης σύμφωνα με τις ισχύουσες διατάξεις, εφ’ όσον 
κρίνει ότι από το μισθωτή έχουν πραγματοποιηθεί σοβαρές επενδύσεις 
για την εκμετάλλευση του παραπάνω γεωθερμικού δυναμικού. 

β) Δεν επιτρέπεται σιωπηρή αναμίσθωση. Ο μισθωτής είναι υποχρε¬ 
ωμένος μόλις λήξει η μίσθωση να παραδώσει τον παραπάνω (γεωθερ¬ 
μικό) χώρο, διαφορετικά θα είναι υποχρεωμένος να καταβάλλει ως ποι¬ 
νική ρήτρα στο Δημόσιο δέκα χιλιάδες (10.000) δρχ. για κάθε μέρα κα¬ 
θυστέρησης και επί πλέον τα μισθώματα που αναλογούν και τις λοιπές 
επιβαρύνσεις. 

γ) Η εγκατάσταση του μισθωτή στον εκμισθούμενο μεταλλευτικό 
(γεωθερμικό) χώρο θα γίνει με δαπάνες του ίδιου και με πρωτόκολλο 
παράσοδης και παραλαβής που θα υπογράψουν και οι δύο πλευρές το 
Δημόσιο και ο μισθωτής. Το πρωτόκολλο παράδοσης και παραλαβής θα 
πρέπει να γίνει μέσα σε δύο (2) μήνες από την ημέρα δημοσίευσης στην 
Εφημερίδα της Κυβέρνησης της παρούσας απόφασης. Εάν για οποιοδή- 
ποτε λόγο ο μισθωτής δεν συμπράξει στην εμπρόθεσμη σύνταξη του 
πρωτόκολλου παράδοσης και παραλαβής του μεταλλευτικού χώρου γε¬ 
ωθερμικής ενέργειας, η μίσθωση θεωρείται αυτοδίκαια λυμένη και η εγ¬ 
γύηση που θα έχει κατατεθεί από το μισθωτή καταπίπτει υπέρ του Δη¬ 
μοσίου. Εξάλλου εάν το Δημόσιο δεν προέλθει μέσα στην παραπάνω 
προθεσμία στις απαραίτητες ενέργειες για την παράδοση του παραπάνω 
χώρου, ο μισθωτής δικαιούται να εγκατασταθεί σαυτόν χωρίς τη σύ¬ 
μπραξη του Δημοσίου. 

Στην περίπτωση αυτή ο μισθωτής υποχρεούται στη σύνταξη πρωτο¬ 
κόλλου απογραφής και παραλαβής, αντίγραφο του οποίου θα πρέπει να 
υποβάλει στο ΥπΒΕΤ σε δέκα (10) ημέρες από την κατά τα άνω παρα¬ 
λαβή. 

ΑΡΘΡΟ 2ο 
ΕΡΕΥΝΑ 

Ερευνα επιτρέπεται αποκλειστικά και μόνο στο γεωθερμικό χώρο 
όπως περιγράφεται τοπογραφικά στην αρχή του διατακτικού της πα¬ 
ρούσας απόφασης και με τους εξής όρους και περιορισμούς: 

α) Ο μισθωτής έχει υποχρέωση να διενεργήσει γεωθερμική έρευνα 
στον παραπάνω χώρο με σκοπό την ανακάλυψη θερμών γεωθερμικών 
ρευστών (νερών) παροχής και θερμοκρασίας ικανών για την επαρκή 
θέρμανση στη διάρκεια του χειμώνα, θερμοκηπίων έκτασης τουλάχι¬ 
στον (2,4) στρεμμάτων. 

Η έρευνα θα συνίσταται στην εκτέλεση παραγωγικών γεωτρήσεων με 
βάση υδρογεωλογική μελέτη και πρόγραμμα συνοδευόμενο από προϋ¬ 
πολογισμό δαπανης που θα υποβληθεί στον Υπ.ΒΕΤ προς έγκριση μέσα 
σε τρεις (3) μήνες από τη γνωστοποίηση αυτής της απόφασης στο μι- 


Μετά την εκτέλεση των παραπάνω γεωτρήσεων, που θα πρέπει να 
έχουν ολοκληρωθεί μέσα σε χρονική περίοδο έξι (6) μηνών από την 
έγκριση του προαναφερθέντος προγράμματος από τον ΥΒΕΤ, ο μισθω¬ 
τής υποχρεώνεται να υποβάλει έκθεση επί των αποτελεσμάτων της πα¬ 
ραπάνω γεωτρητικής έρευνας (στρώματα που διατρήθηκαν, υδροφόροι 
ορίζοντες που απαντήθηκαν, παροχή θερμού νερού, θερμοκρασία στο 
στόμιο εξόδου κ.λπ.). 

Παράταση της ως άνω προθεσμίας για τέσσερες (4) ακόμη μήνες επι¬ 
τρέπεται ύστερα από έγκριση του ΥΒΕΤ, εφόσον τα αποτελέσματα των 
προηγηθεισών ερευνών δεν κρίνονται ικανοποιητικά. 

β) Εκτέλεση άλλων γεωτρήσεων για την ανακάλυψη θερμών γεω¬ 
θερμικών ρευστών καθώς επίσης και νερού άρδευσης επιτρέπεται κάτω 
από τους όρους και τις προϋποθέσεις που αναφέρονται στο άρθρο 8 της 
παρούσας. 

γ) Το Δημόσιο έχει δικαίωμα παρακολούθησης των εργασιών εκτέ¬ 
λεσης των παραγωγικών γεωτρήσεων, μετά δε την ολοκλήρωση κάθε 
μιας από αυτές το ΙΓΜΕ έχει δικαίωμα να πραγματοποιεί δοκιμές με 
σκοπό τον έλεγχο τυχόν επιρροής σε παρακείμενες γεωτρήσεις θερμού 
νερού. 

δ) Σε περίπτωση ουσιαστικού επηρεασμού της παροχής των γειτονι¬ 
κών γεωτρήσεων και με την προϋπόθεση ότι η παροχή μιας ή περισσο¬ 
τέρων από τις γεωτρήσεις αυτές είναι ζωτικής σημασίας για εκμεταλ¬ 
λεύσεις που βασίζονται στη θερμική ενέργεια του θερμού νερού, το 
ΥΒΕΤ έχει δικαίωμα να διακόπτει μερικώς ή εξολοκλήρου την παροχή 
του θερμού νερού που ανακάλυψε ο μισθωτής. 

ε) Παράλληλα το ΥΒΕΤ υποχρεώνεται να υποδεικνύει θέσεις μέσα 
στον εκμισθωμένο γεωθερμικό χώρο ή και έξω από αυτόν για την κατα¬ 
σκευή νέων γεωτρήσεων προς ανακάλυψη θερμού νερού. 

Οπωσδήποτε για τις πρόσθετες αυτές έρευνες του μισθωτή, ακόμη δε 
και σε περίπτωση μη ανακάλυψης γεωθερμικού ρευστού, ουδεμία εις 
βάρος του Δημοσίου απαίτηση επιτρέπεται. 

στ) Η θέση κατασκευής οποιοσδήποτε παραγωγικής γεώτρησης προς 
ανακάλυψη θερμού νερού μέσα στον εμισθούμενο χώρο και με τις επιφυ¬ 
λάξεις πάντα της προηγούμενης παραγράφου (γ), ορίζεται από τον 
ΥΒΕΤ ύστερα από γνώμη του ΙΓΜΕ, που πρέπει όμως να παρέχεται 
μέσα σε χρονική περίοδο 2 μηνών από την υποβολή σχετικής αίτησης 
από το μισθωτή. Σε περίπτωση παρέλευσης της παραπάνω προθεσμίας 
άπρακτης, ο μισθωτής ορίζει τη θέση κατά οικεία κρίση. 

ΑΡΘΡΟ 3ο 
ΕΚΜΕΤΑΛΛΕΥΣΗ 
1. Γεωθερμικός χώρος 

α. Ο μισθωτής υποχρεώνεται να εκμεταλλεύεται το γεωθερμικό δυ¬ 
ναμικό του εκμισθούμενου μεταλλευτικού - γεωθερμικού χώρου, όπως 
περιγράφεται ο χώρος αυτός τοπογραφικά στην αρχή του διατακτικού 
της παρούσας απόφασης, κατά τους κοινόνες της επιστήμης και της τέ¬ 
χνης, κάτω από τις οδηγίες ειδικού γεωπόνου και σύμφωνα με τη τεχνι- 
κοοικονομική μελέτη που έχει συνταχθεί. 

Η ανάκτηση του μέγιστου δυνατού ποσοστού της θερμικής ενέργειας, 
που περιέχεται στο θερμό νερό με τρόπο, ώστε η θερμοκρασία εξόδου 
του από το θερμοκήπιο να μην ξεπερνά τους 25 0 0, περιλαμβάνεται στα 
πλαίσια της παραπάνω μελέτης εκμετάλλευσης, ανάμεσα στις βασικές 
υποχρεώσεις του μισθωτή. 

Παρέκκλιση από την υποχρέωση αυτή επιτρέπεται μόνο σε περί¬ 
πτωση επανεισαγωγής του θερμού νερού μετά τη χρήση του, σε ειδικά 
προς τούτο κατασκευασμένη γεώτρηση (ΚΕΙΝ1Ε0ΤΙΟΝ). 

β. Στην απόλυτη κρίση του ΥΒΕΤ εναπόκειται η διακοπή της άντλη¬ 
σης θερμού νερού από γεωτρήσεις, που θα κατασκευάζονται σύμφωνα 
με την προαναφερθείσα διαδικασία, εφόσον από την εκμετάλλευσή τους 
τίθεται σε κίνδυνο ή δίαιτα, η παροχή ή η σταθερότητα της θερμοκρα- 
σίας γειτονικών παραγωγικών γεωτρήσεων ή ιαματικών πηγών ή και 
ολοκλήρου του γεωθερμικού ταμιευτήρα του γεωθερμικού πεδίου θερ¬ 
μών Νιγρίτας. 

Στην περίπτωση πάντως αυτή ο ΥΒΕΤ αναλαμβάνει την υποχρέωση 
να εξασφαλίζει την παροχή στο μισθωτή θερμού νερού σε ποσότητα και 
θερμοκρασία όμοιες με εκείνες της γεώτρησης της οποίας απαγορεύ¬ 
τηκε η εκμετάλλευση. Σε περίπτωση ανυπαρξίας διαθέσιμου θερμού νε¬ 
ρού, το ΥΒΕΤ υποχρεώνεται να υποδεικνύει στο μισθωτή, ύστερα από 
γνώμη του ΙΓΜΕ, νέα θέση μέσα ή έξω από τον εκμισθούμενο γεωθερ¬ 
μικό χώρο για εκτέλεση παραγωγικής γεώτρησης η δαπάνη της οποίας 
βαρύνει το μισθωτή. 

γ. Απαγορεύεται η εκτέλεση στον εκμισθούμενο γεωθερμικό χώρο 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


3947 


οποιοσδήποτε γεώτρησης γιο ανακάλυψη θερμού νερού από οποιοδή- 
ποτε τρίτο πλην του μισθωτή και του Ελληνικού Δημοσίου. Στην περί¬ 
πτωση όμως αυτή εκτέλεσης γεωτρήσεων και ανακάλυψης θερμού νε¬ 
ρού από το Ελλην. Δημόσιο, το νερό τούτο διατίθεται υποχρεωτικά για 
την κάλυψη των αναγκών του μισθωτή, μετά από αποζημίωση και μόνο 
σε περίπτωση περίσσειας θερμού νερού, τούτο διατίθεται και σε τρίτους 
κατά την κρίση του ΤΒΕΤ. 

δ. Ο μισθωτής υποχρεώνεται να διακόπτει την παροχή θερμού νερού 
σε κάθε περίπτωση μη χρησιμοποίησής του. Σε περίπτωση περιορισμού 
των αναγκών σε θερμό νερό, θα περιορίζεται ανάλογα η παροχή του. 
Προς τούτο ο μισθωτής υποχρεώνεται να προσαρμόσει στο στόμιο εξό¬ 
δου του θερμού νερού αυτογραφικό όργανο διαρκούς μέτρησης του 
όγκου του θερμού νερού. 

Το Δημόσιο επιφυλάσσεται στην επιβολή περιορισμού της παροχής 
των παραγωγικών γεωτρήσεων στο βαθμό που δεν είναι απαραίτητο το 
θερμό νερό για τη θέρμανση των θερμοκηπίων καθώς και στο βαθμό 
που επηρεάζονται παρακείμενες ιαματικές πηγές, ή άλλες θερμές πηγές 
(γεωτρήσεις κ.λπ.), που έχουν ανακαλυφθεί πριν από τις προαναφερθεί- 
σες παραγωγικές γεωτρήσεις. 

ε. Ο μισθωτής υποχρεώνεται να συμμορφώνεται προς όλες τις νομο¬ 
θετικές και κανονιστικές διατάξεις που διέπουν την εκμετάλλευση των 
μεταλλείων και να μεριμνά για την ασφάλεια των απασχολούμενων στις 
διάφορες εργασίες προς αποφυγή εργατικών ατυχημάτων ή βλάβης της 
υγείας και της ασφάλειας των διαβατών, των περίοικων και των πε¬ 
ριουσιών τους. 

ζ. Το ελάχιστο ύψος επενδύσεων που θα πραγματοποιηθούν για την 
εγκατάσταση θερμοκηπίων, την αγορά γης, εξοπλισμός, κατασκευή 
κτιρίων εξυπηρέτησης της θερμοκηπιακής μονάδας κ.λπ. σύμφωνα με 
την πιο πάνω τεχνικοοικονομική μελέτη, πρέπει να φθάσει μέσα στους 
πρώτους 12 μήνες από την ανακάλυψη του απαραίτητου θερμού νερού 
σε είκοσι ένα εκατομμύρια εξακόσιες χιλιάδες (21.600.000) δρχ. 

Η χορήγηση ή όχι παράτασης, εναπόκειται στη δικαιοδοσία του 
ΤΒΕΤ. Η παράταση αυτή, εν πάση περιπτώσει, δεν επιτρέπεται να 
υπερβαίνει τους πέντε (5) μήνες. Σε περίπτωση που και η παραπάνω 
παράταση της προθεσμίας περάσει άπρακτη, ο μισθωτής θα εκπέσει από 
το μισθωτικό του δικαίωμα σύμφωνα με το άρθρο 7 της παρούσας από¬ 
φασης. 

η. Η ίδια συμμετοχή του μισθωτή στην παρούσα επένδυση των είκοσι 
ένα εκατομμυρίων εξακοσίων χιλιάδων (21.600.000) δρχ. όπως ορίζε¬ 
ται σύμφωνα με τις διατάξεις του Ν. 1262/82, θα προέρχεται εξολο- 
κλήρου από συνάλλαγμα μη υποχρεωτικά εκχωρητέο στην Τράπεζα 
της Ελλάδος. Η έκταση εξάλλου που θα καλλιεργείται θερμοκηπιακά 
πρέπει να έχει εμβαδόν τουλάχιστον 2,4 στρέμματα, όπως ρητά αναφέ- 
ρεται στη σχετική τεχνικοοικονομική μελέτη. 

ΓΙαρέκλιση από τα παραπάνω ελάχιστα ύψη επένδυσης και χρόνου 
ολοκλήρωσης των εργασιών στην έκταση που θα καλλιεργηθεί θερμο- 
κηπιακά, επισύρει σε βάρος του μισθωτή διοικητικές κυρώσεις με από¬ 
φαση του ΤΒΕΤ που μπορούν να φτάσουν μέχρι και την έκπτωση από τα 
μισθωτικά του δικαιώματα και την κατάπτωση της εγγύησης που έχει 
κατατεθεί για την καλή εκτέλεση της παρού'σας απόφασης, σύμφωνα με 
το άρθρο 11 αυτής. 

ι. Για κάθε ημερολογιακό έτος και μέσα στο πρώτο τρίμηνο του επό¬ 
μενου έτους ο μισθωτής, υποχρεώνεται να υποβάλλει πλήρη στοιχεία 
της δραστηριότητάς του στην εκμετάλλευση του γεωθερμικού δυναμι¬ 
κού κατά το έτος τούτο, όπως παροχή θερμού νερού και ποσότητας θερ¬ 
μικής ενέργειας που χρησιμοποιήθηκε κατά προσέγγιση, καλλιέργειες 
που πραγματοποιήθηκαν και δαπάνες που απαιτήθηκαν, πρόσωπα που 
απασχολήθηκαν κατά ειδικότητα, χρόνο απασχόλησης κατ’ άτομο, 
ημερομίσθια και μισθοί που καταβλήθηκαν και τέλος πλήρη ισολογισμό 
της επιχείριαης εκμετάλλευσης του εκμισθούμενου γεωθερμικού δυνα¬ 
μικού. 

Ακόμη, για κάθε ημερολογιακό έτος και μέσα στην παραπάνω χρο¬ 
νική περίοδο θα υποβάλλεται τεχνικοεπιστημονική έκθεση υπογραμ¬ 
μένη από διπλωματούχο Μεταλλειολόγο - Μηχανικό ή πτυχιούχο Γεω- 
λόγο και από πτυχιούχο Γεωπόνο. 

Στην παραπάνω έκθεση θα περιλαμβάνονται μεταξύ άλλων, πληρο¬ 
φορίες αναφορικά με τη συμπεριφορά του θερμού νερού, την ανακτώ¬ 
μενη κατά την εκμετάλλευση θερμότητα, την κατά προσέγγιση αλατο¬ 
περιεκτικότητα του νερού μετά την τελική χρήση του από τον εκμεταλ¬ 
λευτή, καθώς και κάθε άλλο αξιόλογο γεγονός τεχνικού χαρακτήρα που 
συνέβη στο κρινόμενο έτος και χαρακτηρίζει το εκμεταλλευόμενο γεω¬ 
θερμικό δυναμικό. 

Τέλος στην ίδια έκθεση θα περιλαμβάνονται και πληροφορίες αναφο¬ 
ρικά με την πρόοδο που επιτεύχθηκε στο έτος που πέρασε για την αύ¬ 


ξηση της παραγωγικότητας και την εξοικονόμηση ενέργειας. 

ι. Ο μισθωτής θα καταβάλει κάθε δυαντή προσπάθεια για την κά¬ 
λυψη από την εγχώρια αγορά του μέγιστου δυνατού μέρους του μηχανι¬ 
κού εξοπλισμού σε υλικά, εγκαταστάσεις και τεχνολογία καθώς επίσης 
θα εξαντλήσει όλα τα περιθώρια που προσφέρονται για εξαγωγή των 
προϊόντων του στο εξωτερικό. 

ια. Η συσκευασία καθώς και η μεταφορά των παραγομένων προϊό¬ 
ντων θα είναι τυποποιημένη σύμφωνα με τις σχετικές προδιαγραφές του 
Υπουργείου Γεωργίας και της Α.Τ.Ε. 

ιβ. θα καταβληθεί κάθε δυνατή προσπάθεια για την ελαχιστοποίηση 
θερμικών απωλειών σε όλες τις φάσεις θερμικής «ροής» ειδικότερα στη 
θερμοκρασία του νερού εξόδου από το θερμοκήπιο. Ακόμη θα χρησιμο¬ 
ποιούν τα απαραίτητα όργανα ελέγχου φυσικών σταθερών (θερμοκρα¬ 
σία, υγρασία, πίεση, φωτεινότητα κ.λπ.). 

ιγ. Είναι δυνατή η χρήση των θερμών νερών για τη θέρμανση των 
χώρων εγκατάστασης του προσωπικού που θα απασχολείται στα θερμο¬ 
κήπια. 

ιδ. Ο μισθωτής υποχρεώνεται να παίρνει όλα τα απαραίτητα μέτρα 
για την αποφυγή από οποιονδήποτε εκτέλεσης γεωτρήσεων χωρίς 
άδεια. Προς τούτο ο μισθωτής υποχρεώνεται να ειδοποιεί χωρίς καθυ¬ 
στέρηση τις αρμόδιες Υπηρεσίες των Μεταλλείων και την πλησιέστερη 
Αστυνομική Αρχή. 

ιε. Ο μισθωτής υποχρεώνεται να υποβάλει στη Νομαρχία Σερρών, με 
κοινοποίηση στο ΥΒΕΤ, δύο μήνες πριν από την έναρξη της δοκιμαστι¬ 
κής εκμετάλλευσης, μελέτη διάθεσης των γεωθ. αποβλήτων, του νερού 
δηλαδή με την υπολειμματική θερμότητα που απομένει μετά τη χρήση 
του στα θερμοκήπια. Αν τα απόβλητα αυτά δεν μπορούν να διατεθούν σε 
υγρό επιφανειακό αποδέκτη ή στο έδαφος, τότε επανεισάγονται υποχρε¬ 
ωτικά στο γεωθερμικό ταμιευτήρα δια μέσου γεώτρησης επανεισαγωγή 
(γεώτρησης-βόθρου). Τέτοια επανεισαγωγή μπορεί να δια ταχθεί από το 
ΥΒΕΤ και σε κάθε άλλη περίπτωση που η επανεισαγωγή κριθεί ότι βελ¬ 
τιώνει την ισορροπία ή και μακραίνει τη ζωή του γεωθερμικού ταμιευ- 
τήρα. 

ΑΡΘΡΟ 4ο 
ΜΙΣΘΩΜΑ 

α. Ο μισθωτής θα καταβάλλει στο Δημόσιο σαν μίσθωμα, κατ’ έτος, 
το χρηματικό ποσόν των εκατόν είκοσι χιλιάδων (120.000) δρχ. ανά 
στρέμμα θερμοκηπιακά καλλιεργούμενης έκτασης. Το ποσόν τούτο θα 
αρχίσει να καταβάλλεται με την έναρξη εκμετάλλευσης του θερμοκη¬ 
πίου που πρέπει να έχει συντελεστεί μέσα σε είκοσι τέσσερις (24) το πολύ 
μήνες από την έναρξη της ισχύος της παρούσας απόφασης. 

β. Το οφειλόμενο στο Δημόσιο μίσθωμα θα βεβαιώνεται σαν δημόσιο 
έσοδο μέσα στον πρώτο μήνα του επόμενου έτους από αυτό που αφορά η 
οφειλή, σε ίσες εξαμηνιαίες δόσεις και θα καταβάλλεται από το μισθωτή 
μέσα σε προθεσμία τριών (3) μηνών από τη λήξη κάθε εξαμήνου. 

Μέσα στην ίδια προθεσμία πρέπει να υποβάλλεται στο ΥΒΕΤ το οι¬ 
κείο τριπλότυπο εϊσπράξεως. Καθυστέρηση καταβολής του μισθώματος 
πέρα από τρεις (3) μήνες από τη νόμιμη ειδοποίηση του μισθωτή, δίνει 
το δικαίωμα στον Υπουργό Βιομ. Ενεργ. & Τεχν. να κηρύξει έκπτωτο 
το μισθωτή από κάθε δικαίωμα που απορρέει από αυτή την απόφαση. 
Σε περίπτωση ειδικών συνθηκών (κακοκαιρία, καταστροφή παραγωγής 
κ.λπ.) είναι δυνατή η μη καταβολή ή η μετάθεση καταβολής του μισθώ¬ 
ματος μετά από απόφαση του Υπουργού Βιομ. Ενεργ. & Τεχνολογίας. 

Το ανωτέρω μίσθωμα μπορεί να αναπροσαρμόζεται ανά τριετία με 
απόφαση του Υπουργού Βιομ. Ενεργ. & Τεχνολογίας. Ποσοστό 30% 
από τα μισθώματα αυτά διατίθεται, με κοινή απόφαση των Υπουργών 
Εσωτερικών και Βιομ. Ενέργ. & Τεχν. (Ν. 1475/84 αρ. 3 παρ. 2) 
στους ΟΤΑ, στην περιοχή των οποίων βρίσκεται ο χώρος εκμετάλλευ¬ 
σης του γεωθερμικού δυναμικού. 

ΑΡΘΡΟ 5 

ΥΠΟΜ1ΣΘΩΣΗ-ΕΚΧΩΡΗΣΗ ΜΙΣΘΩΤΙΚΩΝ ΔΙΚΑΙΩΜΑΤΩΝ 

Ο μισθωτής δεν έχει δικαίωμα να υπομισθώσει ολικά ή μερικά τα μι¬ 
σθωτικά του δικαιώματα που απορρέουν από την απόφαση αυτή. Ο μι¬ 
σθωτής δεν δικαιούται επίσης να εκχωρήσει και να μεταβιβάσει με 
οποιονδήποτε τρόπο, τύπο και μορφή τα δικαιώματά του που απορρέουν 
από την απόφαση αυτή προς οποιοδήποτε τρίτο φυσικό ή νομικό πρό¬ 
σωπο. Επιτρέπεται μονο εισφορά τους προς σύσταση εταιρείας στην 
οποία την πλειοψηφία των μετοχών θα έχει ο μισθωτής ύστερα βέβαια 

από έγκριση του Υπουργού Βιομηχανίας Ενέργειας και Τεχνολογίας 
που θα ορίζει, τους κατά την κρίση του, πρόσθετους όρους. 

ΑΡΘΡΟ 6 

ΠΑΡΑΙΤΗΣΗ ΜΙΣΘΩΤΗ 

Ο μισθωτής δικαιούται να παραιτηθεί της μίσθωσης αυτής οποτεδή¬ 
ποτε θελήσει με δήλωσή του προς τον ΥπΒΕΤ. 

Η παραίτηση πάντως θα ισχύσει έξι (6) μήνες από την υποβολή της 
δήλωσης χωρίς να απαλλάσσεται της καταβολής μισθώματος κατά την 
διάρκεια της παραπάνω εξάμηνης προθεσμίας. 

ΑΡΘΡΟ 7ο 

ΕΚΠΤΩΣΗ 

α) Η έκπτωση του μισθωτή για παραβάσεις των όρων της παρούσας 
απόφασης, όπου αυτή προβλέπεται, απαγγέλεται με απόφαση του 
Υπουργού ΒΕΤ μετά από προηγούμενη προειδοποίηση του μισθωτή 
που θα γίνεται 30 μέρες το πολύ πριν από την έκπτωση. Εφόσον μέσα 
στην προθεσμία αυτή ο μισθωτής συμμορφωθεί με τις υποχρεώσεις του 
ή τακτοποιήσει τις παραλείψεις του απαλλάσσεται από κάθε κύρωση. 

β) Εφόσον περάσει άπρακτη η ανωτέρω προθεσμία των 30 ημερών ο 
Υπ. ΒΕΤ εκδίδει απόφαση έκπτωσης που θα ισχύσει από τη κοινοποί¬ 
ησή της στο μισθωτή. 

γ) Εφόσον κηρυχθεί έκπτωτος ο μισθωτής λύεται η μίσθωση που 
έγινε με την παρούσα απόφαση και παύει κάθε απαίτηση σε βάρος του 
Δημοσίου από το μισθωτή αλλά και κάθε άλλου που έλκει δικαιώματα 
και καταπίπτει υπέρ του Δημοσίου η εγγύηση που έχει κατατεθεί. 

ΑΡΘΡΟ 8ο 

ΖΩΝΗ ΠΡΟΣΤΑΣΙΑΣ ΤΟΥ ΜΕΤΑΛΛΕΥΤΙΚΟΥ ΓΕΩΘΕΡΜΙΚΟΥ 
ΧΩΡΟΥ 

α) Μέσα στον παραχωρούμενο μεταλλευτικό (γεωθερμικό) χώρο 
απαγορεύεται οποιαδήποτε εκμετάλλευση γεωθερμικής ενέργειας από 
τρίτους. 

Κατεξαίρεση επιτρέπεται η εκτέλεση γεωτρήσεων από το Δημόσιο 
για καθαρά ερευνητικούς σκοπούς και με την προϋπόθεση να μην παρα¬ 
κωλύεται η εκμετάλλευση από το μισθωτή. 

β) Εκτέλεση άλλων γεωτρήσεων για την εξασφάλιση γλυκού νερού 
(άρδευση, ύδρευση κ.λπ.) μέσα στον εκμισθούμενο μεταλλευτικό χώρο 
επιτρέπεται μόνο μετά από άδεια της Δ/νσης Γεωργίας της Νομαρχίας 
και σύμφωνη γνώμη του Ινστιτούτου Γεωλογικών και Μεταλλευτικών 
Ερευνών. Εκτέλεση των παραπάνω, κατά παρέκκλιση των όρων της 
παραγράφου αυτής ή των οικείων διατάξεων, έργων συνεπάγεται την 
έκπτωση του μισθωτή. 

ΑΡΘΡΟ 9ο 

ΠΡΟΤΕΡΑΙΟΤΗΤΑ ΜΕΤΑΛΛΕΥΤΙΚΟΥ ΔΙΚΑΙΩΜΑΤΟΣ 

Σε περίπτωση που ανακαλυφθεί στον παραχωρούμενο χώρο μετάλ¬ 
λευμα εξαιρετικής, κατά την κρίση του Υπουργού Βιομηχανίας Ενέρ¬ 
γειας και Τεχνολογίας, σημασίας για την Εθνική Οικονομία, μπορεί το 
παραχωρούμενο δικαίωμα εκμετάλλευσης των πηγών να περιοριστεί ή 
ροαι να υποχωρήσει ολοσχερώς χωρίς καμμιά, σε βάρος του Δημοσίου, 
απαίτηση εκτός από την επιστροφή της εγγυητικής επιστολής στο μι¬ 
σθωτή. 

ΑΡΘΡΟ 10ο 
ΕΓΓΥΗΣΗ 

α) Για την πιστή εκτέλεση των όρων της παρούσας απόφασης, ο μι¬ 
σθωτής υποχρεώνεται, μέσα σε δύο (2) μήνες από τη δημοσίευση αυτής 
της απόφασης στην Εφημερίδα της Κυβερνήσεως να προσκομίσει εγγυ¬ 
ητική επιστολή αναγνωρισμένης Τράπεζας πεντακοσίων χιλ. 
(500.000) δρχ. διάρκειας δεκαπέντε ετών, όση δηλαδή είναι και η 
διάρκεια ισχύος της παρούσας απόφασης, δηλαδή της μίσθωσης του με¬ 
ταλλευτικού χώρου. 

Ο τύπος της εγγυητικής επιστολής είναι αυτός που χρησιμοποιείται 


πάγια στις περιπτώσεις αυτές από τις Ελληνικές Τράπεζες. 

β) Σε περίπτωση που περάσει η παραπάνω προσθεσμία των (2) μη¬ 
νών χωρίς ο μισθωτής να έχει προσκομίσει την παραπάνω εγγυητική 
επιστολή, μπορεί να κηρυχθεί έκπτωτος των μισθωτικών δικαιωμάτων 
του με απόφαση του Υπουργού Βιομηχανίας Ενέργειας και Τεχνολο¬ 
γίας, οπότε λύεται και η παρούσα μίσθωση. 

γ) Η παραπάνω εγγυητική επιστολή επιστρέφεται στο μισθωτή μετά 
την κανονική λύση της μίσθωσης ή παραίτηση, εφόσον όμως έχει εκ¬ 
πληρώσει όλες τις υποχρεώσεις του, όπως αυτές προκύπτουν από τους 
όρους της παρούσας απόφασης. Το ποσό της εγγύησης καταπίπτει υπέρ 
του Δημοσίου σε κάθε περίπτωση έκπτωσης κατά την διαδικασία του 
άρθρου 7. 

ΑΡΘΡΟ 11ο 
ΠΟΙΝΙΚΗ ΡΗΤΡΑ 

1. Για παραβάσεις όρων της παρούσας σύμβασης, εξαιρουμένων των 
περιπτώσεων για τις οποίες προβλέπεται έκπτωση και λύση της μίσθω¬ 
σης μπορεί να επιβληθεί με απόφαση του ΥΒΕΤ στο μισθωτή ποινική 
ρήτρα που μπορεί να φθάσει στο ύψος της εγγύησης. 

Στην περίπτωση επιβολής προστίμου, μπορεί να εισπραχθεί από την 
εγγύηση, το ποσό της οποίας ο μισθωτής υποχρεώνεται να συμπληρώ¬ 
σει σ’ ένα μήνα από την κοινοποίησή του σ’ αυτόν της απόφασης του 
ΥΒΕΤ «π$ρί επιβολής προστίμου». Η μη εμπρόθεσμη συμπλήρωση του 
ποσού της εγγύησης, μπορεί να έχει σαν συνέπεια την έκπτωση του μι¬ 
σθωτή από τα μισθωτικά του δικαιώματα και τη λύση της μίσθωσης 
σύμφωνα με το αρ. 7. 

ΑΡΘΡΟ 12ο 

ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

α) Μετά τη λήξη της μίσθωσης, ανεξάρτητα εάν γίνει κανονικά λόγω 
λήξης της διάρκειάς της ή μετά από παραίτηση ή έκπτωση του μισθωτή 
ή με οποιοδήποτε άλλο τρόπο, όλες οι πάγιες εγκαταστάσεις με την επι¬ 
φάνεια που καλύπτουν και έγιναν από το μισθωτή για τις ανάγκες της 
εκμετάλλευσης του γεωθ. χώρου περιέρχονται στην κυριότητα του Δη¬ 
μοσίου χωρίς αποζημίωση. Στην περίπτωση αυτή πάντως δεν περλαμ- 
βάνονται οι εδαφικές εκτάσεις που αποτελούσαν αντικείμενο καλλιέρ¬ 
γειας θερμοκηπίων ή χρησιμοποιήθηκαν έμμεσα ή άμεσα την καλλιέρ¬ 
γεια αυτή, καθώς και οι αντίστοιχες μηχανολογικές και λοιπές συναφείς 
εγκαταστάσεις, που δικαιούται να διαχειριστεί κατά την κρίση του ή να 
αποκομίσει ο μισθωτής. 

β) Εξ άλλου αν ο μισθωτής έχει εκπληρώσει τις υποχρεώσεις όπως 
αυτές προκύπτουν από την παρούσα απόφαση, μπορεί να αποκομίσει τις 
κινητές εγκαταστάσεις μέσα σε προθεσμία τριών (3) μηνών από τότε 
που λύθηκε η μίσθωση, με την παρουσία εκπροσώπου του Δημοσίου. 

Η προθεσμία αυτή μπορεί, μετά από σχετική αίτηση του μισθωτή να 
παραταθεί μία φορά με απόφαση του Υπουργού ΒΕΤ και για τρεις (3) 
μήνες ακόμη. 

γ) Εφόσον η παραπάνω προθεσμία περάσει άπρακτη, ο μισθωτής χά¬ 
νει κάθε δικαίωμα επί των πιο πάνω κινητών εγκαταστάσεων, που πε- 
ριέχονται στην κυριότητα και κατοχή του Δημοσίου, χωρίς να καταβλη¬ 
θεί οποιαδήποτε αποζημίωση στο μισθωτή ή άλλον που έλκει δικαιώ¬ 
ματα. 

6) Πριν λυθεί η μίσθωση γίνεται με σύμπραξη και των δύο μερών, 
επιτόπια απογραφή των εγκαταστάσεων που παρέλαβε από το Δημόσιο 
ή πραγματοποίησε κατά τη διάρκεια ισχύος της μίσθωσης ο μισθωτής 
που η κυριστητά τους ανήκει κατά το Νόμο ή κατά την παρούσα σύμ¬ 
βαση στο Δημόσιο, καθώς και όσων επιστρέφονται σύμφωνα με όσα 
αναφέρονται στην παραπάνω παράγραφο (β). 

ε) Εάν για οποιονδήποτε λόγο δεν συμπράξει ο μισθωτής, η απο- 
γραφή γίνεται από επιτροπή εκπροσώπων του Υπουργείου Βιομηχανίας 
Ενέργειας και Τεχνολογίας. 

Αντίγραφο του πρακτικού της απογραφής κοινοποιείται έγκαιρα στο 
μισθωτό για να λάβει γνώση. 

Ο μισθωτής ευθύνεται απέναντι στο Δημόσιο εάν κατά την αποχώ¬ 
ρηση πάρει εγκαταστάσεις ή τμήματα ή εξαρτήματα τούτων χωρίς τη 
συγκατάθεση και την παρουσία εκπροσώπου του Δημοσίου, επιφυλασ- 
σομένης και τυχόν ποινικής ευθύνης των υπευθύνων οργάνων του. 

ΑΡΘΡΟ 13ο 
ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά, που θα προχϋψει από την εφαρμογή της πα¬ 
ρούσας μισθωτικής σχέσης και κατά τη διάρκεια αυτής, επιλύεται από 
το κατά τόπο αρμόδιο Δικαστήριο (μονομελές Πρωτοδικείο) σύμφωνα 
με τις διατάξεις του Κώδικα Πολιτικής Δικονομίας. 

ΑΡΘΡΟ 14ο 

ΕΝΑΡΞΗ ΙΣΧΥΟΣ ΤΗΣ ΑΠΟΦΑΣΗΣ 

Ο μισθωτής υποχρεώνεται, μέσα σε χρονική περίοδο 15 ημερών από 
τη γνωστοποίηση σ’ αυτόν της δημοσίευσης της παρούσας απόφασης 
στην Εφημερίδα της Κυβερνήσεως, να γνωρίσει στο Υπουργείο Βιομη¬ 


χανίας Ενέργειας και Τεχνολογίας με επιστολή του την αποδοχή όλων 
των όρων της απόφασης, οπότε η τελευταία ισοδυναμεί με μισθωτήρια 
σύμβαση μεταξύ του Ελληνικού Δημοσίου και του μισθωτή με όλα τα 
δικαιώματα και τις υποχρεώσεις που απορρέουν από την εν λόγω από¬ 
φαση και με έναρξη ισχύος την ημέρα δημοσίευσης της απόφασης στην 
Εφημερίδα της Κυβερνήσεως. 

Η παρούσα απόφαση να δημοσιευτεί στην Εφημερίδα της Κυβερνή¬ 
σεως. 

Αθήνα, 6 Ιουνίου 1988 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





